S-236/2018

Mál þetta, sem var tekið til dóms 25. október, höfðaði lögreglustjórinn á Suðurnesjum með ákæru 14. maí 2018, á hendur L-kvk-þgf L-kvk-þgf J-kvk-þgf, kt. 000000-0000, [...]:

,,fyrir umferðar- og fíkniefnalagabrot, með því að hafa fimmtudaginn 23. nóvember 2017, ekið bifreiðinni [...], svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 7,7 ng/ml) suður Njarðarbraut og Borgarveg við Holtsgötu í Njarðvík þar sem aksturinn var stöðvaður og haft í vörslum sínum 1,55 g af tóbaksblönduðu kannabisefni sem lögregla lagði hald á.

Telst háttsemi þessi varða við 1. mgr., sbr. 2. mgr. 45. gr. a og 1. mgr. 48. gr., sbr. 5. gr. laga nr. 66/2006, og 3. gr. laga nr. 24/2007, allt sbr. 1. mgr. 100. gr. umferðarlaga nr. 50/1987 og 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993, lög nr. 57/1997 og lög nr. 69/2007. Jafnframt er þess krafist að gerð verði upptæk ofangreind fíkniefni, 1,55 g af tóbaksblönduðu kannabisefni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Ákærða sótti ekki þing við þingfestingu málsins og boðaði ekki forföll en í fyrirkalli sem var ásamt ákæru löglega birt ákærðu var tekið fram að yrði ekki sótt þing af hennar hálfu mætti hún búast við því að fjarvist hennar yrði metin til jafns við það að hún viðurkenndi að hafa framið þau brot sem hún væri ákærð fyrir og að dómur yrði lagður á málið að henni fjarstaddri, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærða hafi framið þau brot sem ákært er út af og eru brot hennar réttilega heimfærð til refsiákvæða í ákærunni.

Ákærða er fædd 1992 og á samkvæmt framlögðu sakavottorði að baki sakaferil sem nær aftur til ársins 2011. Við ákvörðun refsingar í máli þessu hefur eftirfarandi áhrif: Með sektargerð lögreglustjóra 3. júní 2011 samþykkti ákærða greiðslu sektar að fjárhæð 145.000 krónur og að sæta sviptingu ökuréttar í tólf mánuði fyrir brot gegn 1. sbr. 2. mgr. 45. gr. a. og 1. mgr. 48. gr. umferðarlaga nr. 50/1987 (ökuskírteini ekki meðferðis), en brotin framdi hún 18. mars sama ár. Með dómi Héraðsdóms Suðurlands 1. september 2016 var ákærða dæmd í 90 daga fangelsi, skilorðsbundið til tveggja ára, fyrir brot gegn 259. gr. og 244. gr. almennra hegningarlaga nr. 19/1940. Með sama dómi var ákærða jafnframt sakfelld fyrir brot gegn 1. sbr. 2. mgr. 45. gr. a. umferðarlaga og var gert að greiða 200.000 krónur í sekt og að sæta sviptingu ökuréttar í tvö ár. Með dómi Héraðsdóms Reykjaness 22. júní 2017 var áðurnefndur skilorðsdómur frá 1. september 2016 dæmdur upp og ákærðu gerð refsing í einu lagi samkvæmt 60. gr. almennra hegningarlaga. Ákærða var dæmd í fimm mánaða fangelsi, skilorðsbundið til tveggja ára, fyrir brot gegn 244. gr., 248. gr. og 248. gr. sbr. 20. gr. almennra hegningarlaga. Með sama dómi var ákærða jafnframt sakfelld fyrir fíkniefnalagabrot og brot gegn 1. sbr. 2. mgr. 45. gr. a. umferðarlaga og var gert að greiða sekt að fjárhæð 200.000 krónur og var svipt ökurétti í eitt ár frá 13. september 2018 að telja. Með dómnum var ákærða sakfelld fyrir brot sem voru öll framin fyrir uppkvaðningu áðurnefnds dóms frá 1. september 2016, og var ákærðu því gerður hegningarauki samkvæmt 78. gr. almennra hegningarlaga. Dómurinn frá 22. júní 2017 var birtur ákærðu 20. júlí 2017.

Brot þau sem ákærða hefur verið sakfelld fyrir í máli þessu framdi hún 23. nóvember 2017, en með brotunum rauf hún skilorð áðurnefnds dóms Héraðsdóms Reykjaness frá 22. júní 2017. Með vísan til 60. gr. almennra hegningarlaga nr. 19/1940, verður skilorðshluti áðurnefnds dóms frá 22. júní 2017 tekinn upp og dæmdur með í máli þessu. Að því gættu og með vísan til þess sem áður segir um sakaferil ákærðu þykir refsing hennar samkvæmt fyrirmælum 77. gr. sömu laga hæfilega ákveðin sex mánaða fangelsi. Eftir atvikum þykir mega fresta fullnustu fimm mánaða af refsingunni og skal sá hluti hennar falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga.

Með vísan til framangreinds ber, í samræmi við kröfugerð ákæruvalds og með vísan til 101. gr. og 102. gr. umferðarlaga nr. 50/1987, að svipta ákærðu ökurétti ævilangt frá birtingu dóms þessa að telja.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau 1,55 g af tóbaksblönduðu kannabisefni sem ákærða var með í vörslum sínum 23. nóvember 2017.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða allan sakarkostnað málsins sem, samkvæmt yfirliti sækjanda og með stoð í öðrum gögnum málsins, nemur samtals 90.693 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, L-kvk-nf L-kvk-nf J-kvk-nf, sæti fangelsi í sex mánuði, en fresta skal fullnustu fimm mánaða af refsingunni og skal sá hluti hennar falla niður að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940.

Ákærða er svipt ökurétti ævilangt frá birtingu dóms þessa að telja.

Ákærða sæti upptöku á 1,55 g af tóbaksblönduðu kannabisefni.

Ákærða greiði 90.693 krónur í sakarkostnað.

M-kvk-nf H-kvk-nf H-kvk-nf